Mistænkelig brand i Ørum: Pizzeria står i flammer
Brand kan være påsat, men det er endnu alt for tidligt at konkludere
Tidligt mandag morgen udbrød der brand i et pizzeria i Ørum i Norddjurs Kommune.
Der er tale om Nimo Pizza og Grill, der ligger på Åbrovej 29.
Østjyllands Politi oplyser, at man modtog anmeldelse om branden klokken 05.23, og at brandvæsnet stadig er i gang med slukningsarbejdet klokken 07.50.
5703085#Mand fra Thorsager idømt straksdom: Taget med et kilo amfetamin
En rude er blevet smadret til pizzeriaet, og det skulle angiveligt gøre, at man mistænker, at branden kan være påsat.
Det er dog alt for tidligt at konkludere noget, lyder det fra vagtchefen hos Østjyllands Politi.
"Det kan vi ikke sige noget om endnu. Så snart brandvæsnet har fået ilden slukket, så rykker vi ind og får forholdene undersøgt."
Publiceret 09 September 2019 07:59